Etzebeth al hoe meer in skeidsregters se visier | Maroela Media
Eben Etzebeth – in die skeidsregters se visier (Foto Sanzaarrugby)
Dis hoekom die vurige Eben Etzebeth nie daardie lyn moet oorskry nie.
Elke span het 'n vuurstoker nodig, maar dan hoef dit nie in elke wedstryd oor te borrel nie.
Dink maar terug aan Johan Ackermann, Mark Andrews en Brad Thorn. Hulle was hard, kliphard, maar hulle was nie die hele tyd in die skeidsregter se visier nie.
Saterdag in die Superwedstryd teen die Lions op Nuweland was Etzebeth weer in die middel van 'n relletjie.
Ek weet nie wat daartoe aanleiding gegee het nie en ek weet ook nie wat daar gesê is nie, maar daar was net een wenner: die Lions se Ruan Ackermann.
Die jong Ackermann het nie teruggestaan toe Etzebeth aan hom geruk en pluk het en voor die bors gestamp het nie. Hoe harder Etzebeth probeer het om Ackermann te ontsenu, hoe nader het hy aan Etzebeth beweeg, naderhand letterlik kop teen kop met sy spanmaats broederlik om hom.
Met 'n daaropvolgende skrum, toe die Lions die Stormers verfrommel het, moes Etzebeth-hulle ná 'n strafskop stert tussen die bene na die Stormers se doellyn terugval.
Die slag was net daar geslaan en dit was een van die beslissende oomblikke wat die skaal na die Lions se kant toe geswaai het.
Die probleem is dat Etzebeth, wat 'n baie talentvolle speler en die waardevolste rat in die Bok-masjien is, reeds 'n reputasie opgebou het as 'n speler wat onnodig skoor soek.
Dink maar terug aan hoe Bakkies Botha in sy speeldae in sy spoor moes trap, hoe skeidsregters (en hul assistente) hom met arendsoë dopgehou het.
Wanneer die Franse in Junie in 'n reeks van drie toetse teen die Bokke speel, gaan hulle Etzebeth beslis uitlok … en dan is dit in die skeidsregter se hande.
Etzebeth is nie eers deel van die moeilikheid maar as jy sien is hy in die middel van die moeilikheid.
Net een klein mannetjie moet hom eendag op sy plek sit. Hy sal dan rustig wees vir die res van sy tyd
Ek was by wedstryd!!!! Mens sien nie alles op tv nie!! Hy hardloop orals rond en ruk en pluk of trap "per ongeluk"!!!!! Hul wedstrydplan was ook om hom gebou en hy is sommer vinnig gestop ANDERKANT die voordeellyn. Marx het baie vd stopwerk gedoen en Jantjes was ook nie bang nie!!!!
Hy is maar net 'n vuil speler, uit en gedaan. Ek het geen respek vir hom of sy soort nie, hulle hoort eenvoudig nie in rugby nie.
Dis net vir my snaaks dat die sightings commission vir Jaco Kriel uitgewys het vir ñ charge down as ñ "late tackle" maar niks van etsebeth, kolisi of carr gesê het nie. Is dit nie provinsialisme daai nie??